
UTRENIA (fără Canoane de rugăciune) şi
SFÂNTA LITURGHIE a Sfântului Ioan Gură de Aur
din 1 august 2026, sâmbătă dimineață: Scoaterea Sfintei

Cruci; Sfinții 7 frați Mucenici Macabei

* după Mineiul pe luna august, ediţia 2022
PREOTUL: Binecuvântat este Dumnezeul nostru, totdeauna, acum și pururea și în vecii vecilor!
STRANA: Amin! Slavă Ție, Dumnezeul nostru, slavă Ție!


Împărate ceresc, Mângâieto​rule, Duhul adevărului, Care pretutindeni ești și toate le ​plinești, Vistierul bunătăților și Dătătorule de viață, vino și Te sălășluiește întru noi, și ne curățește pe noi de toată întinăciunea și mântuiește, Bunule, sufletele noastre!


Sfinte Dumnezeule, Sfinte tare, Sfinte fără de moarte, miluiește-ne pe noi! (de trei ori, închinându-ne de fiecare dată)
Slavă Tatălui și Fiului și Sfântului Duh!

Şi acum și pururea și în vecii vecilor. Amin!


Preasfântă Treime, miluiește-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!


Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Doamne, miluiește! (de 12 ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Veniţi să ne închinăm Împăratului nostru Dumnezeu!


Veniţi să ne închinăm şi să cădem la Hristos, Împăratul nostru Dumnezeu!


Veniţi să ne închinăm şi să cădem la Însuşi Hristos, Împăratul şi Dumnezeul nostru! (închinându-ne de fiecare dată)
și se citesc cei doi psalmi

Psalmul 19

1. Auză-te Domnul în ziua necazului și să te apere numele Dumnezeului lui Iacob!


2. Trimită ție ajutor din locașul Său cel sfânt și din Sion să te sprijine pe tine!


3. Pomenească toată jertfa ta și arderea de tot a ta bineplăcută să-I fie!


4. Dea ție Domnul după inima ta și tot sfatul tău să-l plinească!


5. Bucura-ne-vom de mântuirea ta și întru numele Dumnezeului nostru ne vom mări. Plinească Domnul toate cererile tale!


6. Acum am cunoscut că a mântuit Domnul pe unsul Său, cu puterea dreptei Sale.


7. Îl va auzi pe dânsul din cerul cel sfânt al Lui.


8. Unii se laudă cu căruțele lor, alții cu caii lor, iar noi ne lăudăm cu numele Domnului Dumnezeului nostru.


9. Aceștia s-au împiedicat și au căzut, iar noi ne-am ridicat și ne-am îndreptat.


10. Doamne, mântuiește pe împăratul și ne auzi pe noi, în orice zi Te vom chema!

Psalmul 20

1. Doamne, întru puterea Ta se va veseli împăratul și întru mântuirea Ta se va bucura foarte.


2. După dorirea inimii lui i-ai dat lui și de voia buzelor lui nu l-ai lipsit pe el.


3. Că l-ai întâmpinat pe el cu binecuvântările bunătății, pus-ai pe capul lui cunună de piatră scumpă.


4. Viață a cerut de la Tine și i-ai dat lui lungime de zile în veacul veacului.


5. Mare este slava lui întru mântuirea Ta, slavă și mare cuviință vei pune peste el.


6. Că îi vei da lui binecuvântare în veacul veacului, îl vei veseli pe dânsul întru bucurie cu fața Ta.


7. Că împăratul nădăjduiește în Domnul și întru mila Celui Preaînalt nu se va clinti.


8. Află-se mâna Ta peste toți vrăjmașii Tăi, dreapta Ta să afle pe toți cei ce Te urăsc pe Tine!


9. Îi vei pune pe ei ca un cuptor de foc în vremea arătării Tale;


10. Domnul întru mânia Sa îi va tulbura pe ei şi-i va mânca pe ei focul.


11. Rodul lor de pe pământ îl vei pierde și sămânța lor dintre fiii oamenilor.


12. Că au gândit rele împotriva Ta, au cugetat sfaturi care nu vor putea să stea.


13. Că îi vei pune pe ei pe fugă și cu arcul Tău vei ținti capul lor.


14. Înalţă-Te, Doamne, întru tăria Ta, cânta-vom și vom lăuda puterile Tale!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori, închinându-ne de fiecare dată)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Preasfântă Treime, miluieşte-ne pe noi! Doam​ne, curățește păcatele noastre! Stăpâne, iartă fărădelegile noastre! Sfinte, cercetează și vin​decă neputințele noas​tre, pentru numele Tău!

Doamne, miluieşte! (de trei ori)

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri, şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia şi puterea şi slava, a Tatălui şi a Fiului şi a Sfântului Duh, acum şi pururea şi în vecii vecilor.

STRANA: Amin! Apoi cântă:

Troparul Sfintei Cruci - glasul 1

Mântuieşte, Doamne, poporul Tău şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte și, cu Crucea Ta, păzeşte pe poporul Tău!

Slavă Tatălui şi Fiului şi Sfântului Duh!
Condacul Sfintei Cruci - glasul 4
Podobie: Cel ce Te-ai înălţat...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe binecredincioşii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă!

Și acum şi pururea şi în vecii vecilor. Amin!
Troparul Născătoarei de Dumnezeu – glasul 4

Ocrotitoare, neînfricată și neînfruntată, nu trece cu vederea, ceea ce esti bună, rugăciunile noastre, întru tot lăudată Născătoare de Dumnezeu! Întărește viața cea de obște a dreptslăvitorilor creștini! Mântuiește pe cei pe care i-ai rânduit să conducă și le dă lor biruință din cer, pentru că ai născut pe Dumnezeu, ceea ce ești una binecuvântată!


PREOTUL, cădind în fața Sfintei Mese, rostește:
Ectenia întreită scurtă

PREOTUL: Miluieşte-ne pe noi, Dumnezeule, după mare mila Ta, rugămu-ne Ție, auzi-ne și ne miluiește!


STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfințitul Părintele nostru (Numele), episcopul (denumirea eparhiei), pentru sănătatea și mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai marii orașelor și ai satelor și pentru iubitoarea de Hristos armată, pentru sănătatea și mântuirea lor.

Încă ne rugăm pentru toți frații noștri și pentru toți cucernicii și dreptslăvitorii creștini, pentru sănătatea și pentru mântuirea lor.

Că milostiv și iubitor de oameni Dumnezeu ești și Ție slavă înălțăm, Tatălui și Fiului și Sfântului Duh, acum și pururea și în vecii vecilor!


STRANA: Amin! Întru numele Domnului, binecuvintează, Părinte!

PREOTUL: Slavă Sfintei și Celei de o ființă și de viață făcătoarei și nedespărțitei Treimi, totdeauna, acum și pururea și în vecii vecilor!

STRANA: Amin!

Cei şase psalmi ai Utreniei (Hexapsalmul)

Slavă întru cei de sus lui Dumnezeu și pe pământ pace, între oameni bunăvoire! (de trei ori)

Doamne, buzele mele vei deschide și gura mea va vesti lauda Ta. (de două ori)
Psalmul 3

1. Doamne, cât s-au înmulțit cei ce mă necăjesc! Mulți se scoală asupra mea;


2. Mulți zic sufletului meu: „Nu este mântuire lui, întru Dumnezeul lui!“


3. Iar Tu, Doamne, sprijinitorul meu ești, slava mea și Cel ce înalți capul meu.


4. Cu glasul meu către Domnul am strigat și m-a auzit din muntele cel sfânt al Lui.


5. Eu m-am culcat și am adormit; sculatu-m-am, că Domnul mă va sprijini.


6. Nu mă voi teme de mii de popoare, care împrejur mă împresoară.


7. Scoală, Doamne, mântuieşte-mă, Dumnezeul meu!, că Tu ai bătut pe toți cei ce mă vrăjmășesc în deșert; dinții păcătoșilor ai zdrobit.


8. A Domnului este mântuirea și peste poporul Tău, binecuvântarea Ta.

Eu m-am culcat și am adormit; sculatu-m-am că Domnul mă va sprijini.

Psalmul 37

1. Doamne, nu cu mânia Ta să mă mustri pe mine, nici cu iuțimea Ta să mă cerți!


2. Că săgețile Tale s-au înfipt în mine și ai întărit peste mine mâna Ta.


3. Nu este vindecare în trupul meu de la fața mâniei Tale; nu este pace în oasele mele din pricina păcatelor mele.


4. Că fărădelegile mele au covârșit capul meu, ca o sarcină grea apăsat-au peste mine.


5. Umplutu-s-au de miros greu și au putrezit rănile mele, din pricina nebuniei mele.


6. Chinuitu-m-am și m-am gârbovit până în sfârșit, toată ziua mâhnindu-mă umblam.


7. Că șalele mele s-au umplut de ocări și nu este vindecare în trupul meu.


8. Necăjitu-m-am și m-am smerit foarte; răcnit-am din suspinarea inimii mele.


9. Doamne, înaintea Ta este toată dorirea mea și suspinul meu de la Tine nu s-a ascuns.


10. Inima mea s-a tulburat, părăsitu-m-a tăria mea și lumina ochilor mei și aceasta nu este cu mine.


11. Prietenii mei și vecinii mei în preajma mea s-au apropiat și au șezut; și cei de aproape ai mei departe au stat.


12. Și se sileau cei ce căutau sufletul meu și cei ce căutau cele rele mie grăiau deșertăciuni și vicleșuguri toată ziua cugetau.


13. Iar eu ca un surd nu auzeam și ca un mut ce nu-şi deschide gura sa.


14. Și m-am făcut ca un om ce nu aude și nu are în gura lui mustrări.


15. Că spre Tine, Doamne, am nădăjduit; Tu mă vei auzi, Doamne, Dumnezeul meu,


16. Că am zis, ca nu cumva să se bucure de mine vrăjmașii mei; și când s-au clătinat picioarele mele, împotriva mea s‑au semețit.


17. Că eu spre bătăi gata sunt și durerea mea înaintea mea este pururea.


18. Că fărădelegea mea eu o voi vesti și mă voi îngriji pentru păcatul meu;


19. Iar vrăjmașii mei trăiesc și s-au întărit mai mult decât mine și s-au înmulțit cei ce mă urăsc pe nedrept.


20. Cei ce îmi răsplătesc rele pentru bune mă defăimau, că urmam bunătatea.


21. Nu mă lăsa, Doamne Dumnezeul meu, nu Te depărta de la mine!


22. Ia aminte spre ajutorul meu, Doamne al mântuirii mele!

Nu mă lăsa, Doamne, Dumnezeul meu, nu te depărta de la mine. Ia aminte spre ajutorul meu, Doamne al mântuirii mele!

Psalmul 62

1. Dumnezeule, Dumnezeul meu, pe Tine Te caut dis-de-dimineață.


2. Însetat-a de Tine sufletul meu, suspinat-a după Tine trupul meu,


3. În pământ pustiu și neumblat și fără de apă. Așa în locul cel sfânt m-am arătat Ție, ca să văd puterea Ta și slava Ta.


4. Că mai bună este mila Ta decât viața; buzele mele Te vor lăuda.


5. Așa Te voi binecuvânta în viața mea și în numele Tău voi ridica mâinile mele.


6. Ca de seu și de grăsime să se sature sufletul meu și cu buze de bucurie Te va lăuda gura mea.


7. De mi-am adus aminte de Tine în așternutul meu, în dimineți am cugetat la Tine, că ai fost ajutorul meu


8. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit dreapta Ta.


9. Iar ei în deșert au căutat sufletul meu, intra-vor în cele mai de jos ale pământului; da-se-vor în mâinile sabiei, părți vulpilor vor fi.


10. Iar împăratul se va veseli de Dumnezeu; lăuda-se-va tot cel ce se jură întru El, că s-a astupat gura celor ce grăiesc nedreptăți.

În dimineți am cugetat la Tine, că ai fost ajutorul meu. Și întru acoperământul aripilor Tale mă voi bucura. Lipitu-s-a sufletul meu de Tine și pe mine m-a sprijinit Dreapta Ta.

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Aliluia! Aliluia! Aliluia! Slavă Ție, Dumnezeule! (de trei ori)

Doamne, miluiește! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Psalmul 87

1. Doamne, Dumnezeul mântuirii mele, ziua am strigat și noaptea înaintea Ta.


2. Să ajungă înaintea Ta rugăciunea mea! Pleacă urechea Ta spre ruga mea, Doamne,


3. Că s-a umplut de rele sufletul meu și viața mea de iad s-a apropiat.


4. Socotit am fost cu cei ce se coboară în groapă; ajuns-am ca un om neajutorat, între cei morți slobod.


5. Ca niște oameni răniți ce dorm în mormânt, de care nu Ţi-ai mai adus aminte și care au fost lepădați de la mâna Ta.


6. Pusu-m-au în groapa cea mai de jos, întru cele întunecate și în umbra morții.


7. Asupra mea s-a întărit mânia Ta și toate valurile Tale le-ai adus spre mine.


8. Depărtat-ai pe cunoscuții mei de la mine, ajuns-am urâciune lor.


9. Închis am fost și n-am putut ieși. Ochii mei au slăbit de suferință.


10. Strigat-am către Tine, Doamne, toată ziua, întins-am către Tine mâinile mele.


11. Oare morților vei face minuni? Sau cei morți se vor scula și Te vor lăuda pe Tine?


12. Oare va spune cineva în mormânt mila Ta și adevărul Tău în locul pierzării?


13. Oare se vor cunoaște în întuneric minunile Tale și dreptatea Ta în pământ uitat?


14. Iar eu către Tine, Doamne, am strigat și dimineața rugăciunea mea Te va întâmpina.


15. Pentru ce, Doamne, lepezi sufletul meu și întorci fața Ta de la mine?


16. Sărac sunt eu și în osteneli din tinerețile mele, înălțat am fost, dar m-am smerit și m-am mâhnit.


17. Peste mine au trecut mâniile Tale și înfricoșările Tale m-au tulburat.


18. Înconjuratu-m-au ca apa toată ziua și m-au cuprins deodată.


19. Depărtat-ai de la mine pe prieten și pe vecin, iar pe cunoscuții mei din pricina ticăloșiei mele.

Doamne, Dumnezeul mântuirii mele, ziua am strigat și noaptea înaintea Ta. Să intre înaintea Ta rugăciunea mea; pleacă urechea Ta spre ruga Mea, Doamne!
Psalmul 102

1. Binecuvintează, suflete al meu, pe Domnul și toate cele dinlăuntrul meu, numele cel sfânt al Lui!


2. Binecuvintează, suflete al meu, pe Domnul și nu uita toate răsplătirile Lui:


3. Pe Cel ce curățește toate fărădelegile tale, pe Cel ce vindecă toate bolile tale;


4. Pe Cel ce izbăvește din stricăciune viața ta; pe Cel ce te încununează cu milă și cu îndurări;


5. Pe Cel ce umple de bunătăți dorirea ta; înnoi-se-vor ca ale vulturului tinerețile tale.


6. Cel ce face milostenie, Domnul, și judecată tuturor celor ce li se face strâmbătate.


7. Cunoscute a făcut căile Sale lui Moise, fiilor lui Israel voile Sale.


8. Îndurat și milostiv este Domnul, îndelung-răbdător și mult-milostiv.


9. Nu până în sfârșit se va iuți, nici în veac se va mânia.


10. Nu după păcatele noastre a făcut nouă, nici după fărădelegile noastre a răsplătit nouă,


11. ci cât este de departe cerul de pământ, atât este de mare mila Lui, spre cei ce se tem de El.


12. Pe cât sunt de departe răsăriturile de apusuri, depărtat-a de la noi fărădelegile noastre.


13. În ce chip miluiește tatăl pe fii, așa a miluit Domnul pe cei ce se tem de El.


14. Că El a cunoscut zidirea noastră, adusu-Şi-a aminte că țărână suntem.


15. Omul, ca iarba, zilele lui, ca floarea câmpului; așa va înflori.


16. Că duh a trecut printr-însul și nu va mai fi și nu se va mai cunoaște nici locul său.


17. Iar mila Domnului din veac în veac spre cei ce se tem de Dânsul,


18. Și dreptatea Lui spre fiii fiilor, spre cei ce păzesc legământul Lui


19. şi îşi aduc aminte de poruncile Lui, ca să le facă pe ele. Domnul în cer a gătit scaunul Său și împărăția Lui peste tot stăpânește.


20. Binecuvântați pe Domnul toți Îngerii Lui, cei tari la vârtute, care faceți cuvântul Lui și auziți glasul cuvintelor Lui!


21. Binecuvântați pe Domnul toate puterile Lui, slugile Lui, care faceți voia Lui!


22. Binecuvântați pe Domnul toate lucrurile Lui! În tot locul stăpânirii Lui, binecuvintează, suflete al meu, pe Domnul!

În tot locul stăpânirii Lui, binecuvintează, suflete al meu, pe Domnul!

Psalmul 142

1. Doamne, auzi rugăciunea mea, ascultă cererea mea, întru adevărul Tău; auzi-mă, întru dreptatea Ta!


2. Să nu intri la judecată cu robul Tău, că nimeni din cei vii nu-i drept înaintea Ta!


3. Vrăjmașul prigonește sufletul meu și viața mea o calcă în picioare; făcutu-m-a să locuiesc în întuneric ca morții cei din veacuri.


4. Mâhnit e duhul în mine și inima mea încremenită înlăuntrul meu.


5. Adusu-mi-am aminte de zilele cele de demult; cugetat-am la toate lucrurile Tale, la faptele mâinilor Tale m-am gândit.


6. Întins-am către Tine mâinile mele, sufletul meu însetat de Tine ca un pământ fără de apă.


7. Degrab auzi-mă, Doamne, că a slăbit duhul meu! Nu-ți întoarce fața Ta de la mine, ca să nu mă asemăn celor ce se coboară în groapă!


8. Fă să aud dimineața mila Ta, că la Tine mi-e nădejdea! Arată-mi calea pe care voi merge, că la Tine am ridicat sufletul meu!


9. Scapă-mă de vrăjmașii mei, că la Tine alerg, Doamne!


10. Învață-mă să fac voia Ta, că Tu ești Dumnezeul meu! Duhul Tău cel bun să mă povățuiască la pământul dreptății!


11. Pentru numele Tău, Doamne, dăruiește-mi viață! Întru dreptatea Ta scoate din necaz sufletul meu!


12. Fă bunătate de stârpește pe vrăjmașii mei și pierde pe toți cei ce necăjesc sufletul meu, că eu sunt robul Tău!

Auzi-mă, Doamne, întru dreptatea Ta! Să nu intri la judecată cu robul Tău!


Auzi-mă, Doamne, întru dreptatea Ta! Să nu intri la judecată cu robul Tău!

Duhul Tău cel bun să mă povățuiască la pământul dreptății!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeule!
Aliluia! Aliluia! Aliluia! Slavă Ție, Dumnezeul nostru, slavă Ție! (închinându-ne de fiecare dată)
Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Glasul 1

Stih: Mărturisiți-vă Domnului că este bun, că în veac este mila Lui!


Dumnezeu este Domnul şi S-a arătat nouă; bine este cuvântat Cel ce vine întru numele Domnului! 


Stih: Înconjurând m-au înconjurat şi în numele Domnului i-am înfrânt pe ei.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Nu voi muri, ci voi fi viu şi voi povesti lucrurile Domnului.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!

Stih: Piatra pe care au nesocotit-o ziditorii, aceasta a ajuns în capul unghiului. De la Domnul s-a făcut aceasta şi este lucru minunat întru ochii noştri.

Dumnezeu este Domnul şi S-a arătat nouă; bine este cuvântat Cel ce vine întru numele Domnului!
Troparul Sfintei Cruci – glasul 1
Mântuieşte, Doamne, poporul Tău şi binecuvintează moştenirea Ta! Biruinţă binecredincioșilor creștini asupra celui potrivnic dăruieşte şi, cu Crucea Ta, păzeşte pe poporul Tău! (de două ori)
Slavă Tatălui şi Fiului şi Sfântului Duh!

Troparul Sfinţilor 7 frați Mucenici Macabei - glasul 1
Pentru durerile pe care Sfinţii le-au pătimit pentru Tine, milostiv fii, Doamne, şi Te rugăm, vindecă toate durerile noastre, Iubitorule de oameni!

Şi acum şi pururea şi în vecii vecilor. Amin!

Troparul Sfintei Cruci – glasul 1
Mântuieşte, Doamne, poporul Tău şi binecuvintează moştenirea Ta! Biruinţă binecredincioșilor creștini asupra celui potrivnic dăruieşte şi, cu Crucea Ta, păzeşte pe poporul Tău!
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău.

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că a Ta este stăpânirea și a Ta este împărăția și puterea și slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!
Sedealna Sfintei Cruci – glasul 8
Podobie: Înviat-ai din morţi...

În mijlocul Edenului, gustarea din pom a adus moartea, iar în mijlocul pământului, Crucea a adus viaţa. Prin gustarea din pom, nestricăcioşi fiind, ne-am făcut stricăcioşi; iar prin Cruce ne-am bucurat de nestricăciune, că, prin Cruce, Dumnezeu mântuieşte neamul omenesc. 
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Aceeaşi Sedealnă a Sfintei Cruci - glasul 8
Podobie: Înviat-ai din morţi...

În mijlocul Edenului, gustarea din pom a adus moartea, iar în mijlocul pământului, Crucea a adus viaţa. Prin gustarea din pom, nestricăcioşi fiind, ne-am făcut stricăcioşi; iar prin Cruce ne-am bucurat de nestricăciune, că, prin Cruce, Dumnezeu mântuieşte neamul omenesc.
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că bun și iubitor de oameni Dumnezeu ești și Ție slavă înălțăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!
Sedealna Sfintei Cruci – glasul 8
Podobie: Porunca cea cu taină...

În Rai oarecând, prin gustarea din pom, vrăjmaşul m-a golit, aducând înăuntru omorârea; iar cinstita Cruce, aducând oamenilor haina vieţii, s-a înfipt pe pământ şi lumea întreagă s-a umplut de bucurie. Acestei Cruci închinându-se popoarele cu credinţă, într-un glas grăim lui Dumnezeu: Plină este de slavă casa Ta! 
Slavă Tatălui şi Fiului şi Sfântului Duh!
Şi acum şi pururea şi în vecii vecilor. Amin!
Aceeaşi Sedealnă a Sfintei Cruci - glasul 8
Podobie: Porunca cea cu taină...
În Rai oarecând, prin gustarea din pom, vrăjmaşul m-a golit, aducând înăuntru omorârea; iar cinstita Cruce, aducând oamenilor haina vieţii, s-a înfipt pe pământ şi lumea întreagă s-a umplut de bucurie. Acestei Cruci închinându-se popoarele cu credinţă, într-un glas grăim lui Dumnezeu: Plină este de slavă casa Ta!
Psalmul 50
1. Miluieşte-mă, Dumnezeule, după mare mila Ta

2. și, după mulţimea îndurărilor Tale, şterge fărădelegea mea!

3. Spală-mă întru totul de fărădelegea mea şi de păcatul meu mă curăţeşte!

4. Că fărădelegea mea eu o cunosc şi păcatul meu înaintea mea este pururea.
5. Ţie Unuia am greşit şi rău înaintea Ta am făcut, aşa încât drept eşti Tu întru cuvintele Tale şi biruitor când vei judeca Tu.

6. Că, iată, întru fărădelegi m-am zămislit şi în păcate m-a născut maica mea.

7. Că, iată, adevărul ai iubit; cele nearătate şi cele ascunse ale înţelepciunii Tale mi-ai arătat mie.

8. Stropi-mă-vei cu isop şi mă voi curăţi; spăla-mă-vei, şi mai mult decât zăpada mă voi albi.

9. Auzului meu vei da bucurie şi veselie; bucura-se-vor oasele cele smerite.

10. Întoarce faţa Ta de către păcatele mele, şi toate fărădelegile mele şterge-le!

11. Inimă curată zideşte întru mine, Dumnezeule şi Duh drept înnoieşte întru cele dinăuntru ale mele!

12. Nu mă lepăda de la faţa Ta, şi Duhul Tău cel Sfânt nu-L lua de la mine!

13. Dă-mi iarăși bucuria mântuirii Tale, şi cu duh stăpânitor mă întăreşte!

14. Învăţa-voi pe cei fără de lege căile Tale, şi cei necredincioşi la Tine se vor întoarce.

15. Izbăveşte-mă de vărsarea de sânge, Dumnezeule, Dumnezeul mântuirii mele; bucura-se-va limba mea de dreptatea Ta!

16. Doamne, buzele mele vei deschide, şi gura mea va vesti lauda Ta.

17. Că, de ai fi voit jertfă, Ţi-aş fi dat; arderile de tot nu le vei binevoi.

18. Jertfa lui Dumnezeu: duhul umilit; inima înfrântă şi smerită Dumnezeu nu o va urgisi.

19. Fă bine, Doamne, întru bunăvoirea Ta, Sionului, şi să se zidească zidurile Ierusalimului!

20. Atunci vei binevoi jertfa dreptăţii, prinosul şi arderile de tot; atunci vor pune pe altarul Tău viţei.
PREOTUL: Cu mila şi cu îndurările și cu iubirea de oameni ale Unuia născut Fiului Tău, cu care ești binecuvântat, împreună cu Preasfântul și bunul și de viață făcătorul Tău Duh, acum și pururea și în vecii vecilor!
STRANA: Amin!
Catavasiile Crucii
Cântarea I (Catavasia) – glasul 8
Cruce însemnând Moise de-a dreptul, cu toiagul, Marea Roşie a despărţit-o lui Israel, celui ce cu piciorul a trecut-o; iar de-a curmezişul lovind-o, a unit-o împotriva carelor lui Faraon, înscriind deasupra nebiruita armă. Pentru aceasta, lui Hristos Dumnezeul nostru să-I cântăm, că S-a preaslăvit.
Cântarea a 3-a (Catavasia) – glasul 8
Toiagul spre închipuirea tainei se primeşte, că, prin odrăslire, a ales preot, iar Bisericii, celei mai înainte neroditoare, acum a înflorit lemnul Crucii, spre putere şi spre întărire. (... lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!

PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Tu ești Dumnezeul nostru și Ție slavă înălțăm, Tatălui şi Fiului şiSfântului Duh, acum şi pururea şi în vecii vecilor!
STRANA: Amin!
Condacul Sfinţilor 7 fraţi Mucenici Macabei - glasul 2
Podobie: Căutând cele de sus…
Voi, stâlpi ai înţelepciunii lui Dumnezeu cei şapte cu numărul şi sfeşnice ale dumnezeieştii străluciri cele cu şapte lumini, Macabei preaînţelepţi, cei ce sunteţi mai înainte de Mucenici preamari Mucenici, cu aceia împreună cereţi Dumnezeului tuturor să se mântuiască cei ce vă laudă!
Icosul (se citeşte)
Laudă cu căldură, Sioane, pe Dumnezeul tău, că a întărit cu adevărat încuietorile porţilor tale şi pe fiii tăi i-a binecuvântat. Că aceştia, ca o oaste purtătoare de biruinţă, ca o tabără cu adevărat vitează şi înțelepțește întărită, au stat împotriva meşteşugirilor celor răucredincioşi, cu gând dumnezeiesc. Deci, ca unii ce aţi luat împreună cununile de biruinţă ale Sionului ceresc şi staţi înaintea dumnezeiescului scaun, rugându-vă neîncetat pentru noi toţi, cereţi să se mântuiască cei ce vă laudă!

Sedealna Sfinţilor 7 fraţi Mucenici Macabei - glasul 8
Podobie: Pe Înţelepciunea şi Cuvântul…

În dreapta credinţă crescând, tineri înţelepţi, muceniceşte aţi ruşinat, cu vitejie, îngrozirile tiranului, ca nişte apărători ai Legii; şi, părintelui vostru următori făcându-vă, Sfinţilor, cu maica voastră cea cugetătoare de Dumnezeu, de bunăvoie aţi pătimit. Pentru aceasta, prin moarte dobândind viaţa cea cu adevărat cerească, în veci vă bucuraţi, Macabei cu suflet viteaz. Rugaţi-vă lui Hristos Dumnezeu să dăruiască iertare de greşeli celor ce cu dragoste cinstesc sfântă pomenirea voastră!

Slavă Tatălui și Fiului și Sfântului Duh!
Şi acum şi pururea şi în vecii vecilor. Amin!
A Sfintei Cruci - glasul 6
Podobie: Puterile îngereşti…

Crucea Ta, Doamne, s-a sfinţit, că din ea se dau vindecări celor bolnavi de păcate; prin aceasta, la Tine cădem: Miluieşte-ne pe noi!
Cântarea a 4-a (Catavasia) – glasul 8

Auzit-am, Doamne, taina rânduielii Tale, înţeles-am lucrurile Tale şi am preaslăvit Dumnezeirea Ta.
Cântarea a 5-a (Catavasia) – glasul 8

O, de trei ori fericite lemn, pe care S-a răstignit Hristos, Împăratul şi Domnul; prin tine a căzut cel ce a înşelat cu lemnul, biruit fiind de Cel ce S-a pironit pe tine cu trupul, de Dumnezeu, Cel ce dă pace sufletelor noastre!
Cântarea a 6-a (Catavasia) – glasul 8
În pântecele fiarei celei din apă, Ioná palmele întinzându-şi în chipul Crucii, mântuitoarea Pătimire mai înainte a închipuit-o lămurit, de unde a treia zi ieşind, a însemnat Învierea cea mai presus de lume, a lui Hristos-Dumnezeu, Cel ce S-a răstignit cu Trupul şi, cu Învierea cea de a treia zi, lumea a luminat. (...lung)
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că Tu eşti Împăratul păcii şi Mântuitorul sufletelor noastre şi Ţie slavă înălţăm: Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Condacul Sfintei Cruci – glasul 4
Podobie: Cel ce Te-ai înălţat...

Cel ce Te-ai înălţat pe Cruce de bună voie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe dreptslăvitorii creștini, dăruindu-le biruinţă asupra celui potrivnic, având ajutorul Tău armă de pace, nebiruită biruinţă!
Icos (se citeşte)

Cel ce până la al treilea cer a fost răpit în Rai și a auzit cuvinte nespuse și dumnezeiești, pe care nu este îngăduit limbii omenești a le grăi, scria către galateni: Ca niște râvnitori ai Scripturilor ați citit și ați cunoscut; mie, a zis, să nu-mi fie a mă lăuda, fără numai în Crucea Domnului, pe care, pătimind, a omorât patimile. Pentru aceea, și noi cu tărie să ținem Crucea Domnului, lauda tuturor, că ne este nouă mijloc de mântuire, armă de pace, nebiruită biruință.
Sinaxar

În această zi pomenirea Sfinţilor şapte Mucenici Macabei: Avim, Antonie, Gurie, Eleazar, Evsevonas, Ahim şi Marcel, a maicii lor Solomoni şi a dascălului lor Eleazar, a Sfinţilor nouă Mucenici din Perga Pamfiliei: Leontie, Attu, Alexandru, Chindeu, Mnisiteu, Chiriac, Mineu, Catun şi Evcleu, a Sfântului Papa cel tânăr, care, fiind băgat într-un sac legat la gură și aruncat în mare, s-a săvârşit, a Sfântului Mucenic Eleazar, căruia arzându-i-se capul în foc, s-a săvârşit, a Sfântului Mucenic Chiriac, care de sabie s-a săvârşit, a Sfântului Mucenic Teodor, care de sabie s-a săvârşit, a Sfântului Mucenic Polieuct, care, fiind îngropat în gunoi, s-a săvârşit şi a Sfinţilor Mucenici Min, Mineu şi a celorlalţi împreună cu ei, în biserica lui Viglentie din Constantinopol. Cu ale lor sfinte rugăciuni, Doamne, miluieşte-ne şi ne mântuieşte pe noi, amin!
Cântarea a 7-a (Catavasia) – glasul 8
Nebuna poruncă a tiranului celui păgân, pe popoare le-a tulburat, suflând cu îngrozire şi cu hulă urâtă lui Dumnezeu; însă pe cei trei tineri nu i-a înfricoşat mânia cea de fiară, nici focul cel mistuitor, ci, cu duh de rouă aducător ce împotrivă sufla, înăuntrul focului fiind, cântau: Prealăudate Dumnezeul părinţilor şi al nostru, binecuvântat eşti!
Cântarea a 8-a (Catavasia) - glasul 8
Stih: Să lăudăm, bine să cuvântăm şi să ne închinăm Domnului cântându-I şi preaînălţăndu-L întru toţi vecii!

Binecuvântaţi, tineri, cei întocmai cu numărul Treimii, pe Făcătorul, Dumnezeu-Părintele! Lăudaţi pe Cuvântul, Cel ce S-a pogorât şi focul în rouă l-a prefăcut şi preaînălţaţi pe Duhul cel preasfânt, Care dă viaţă tuturor întru toţi vecii! (...lung)
PREOTUL: Pe Născătoarea de Dumnezeu și Maica Luminii întru cântări cinstind-o, să o slăvim!

STRANA cântă pe glasul Catavasiilor:

Cântarea Maicii Domnului - glasul 8
Stih 1: Mărește, sufletul meu pe Domnul şi s-a bucurat duhul meu de Dumnezeu, Mântuitorul meu!

Se cântă după fiecare Stih: Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim.
Stih 2: Că a căutat spre smerenia roabei Sale, că, iată, de acum mă vor ferici toate neamurile.
Stih 3: Că mi-a făcut mie mărire Cel puternic, și sfânt este numele Lui şi mila Lui în neam și în neam, spre cei ce se tem de El.

Stih 4: Făcut-a tărie cu braţul Său Domnul, risipit-a pe cei mândri cu cugetul inimii lor.
Stih 5: Pogorât-a pe cei puternici de pe scaune şi a înălţat pe cei smeriţi, pe cei flămânzi i-a umplut de bunătăţi şi pe cei bogaţi i-a scos afară deşerţi.

Stih 6: A sprijinit pe Israel, sluga Sa, ca să pomenească mila, precum a grăit către părinţii noştri, lui Avraam şi seminţiei lui până în veac.
Ceea ce eşti mai cinstită decât Heruvimii şi mai slăvită fără de asemănare decât Serafimii, care, fără stricăciune pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim.
Cântarea a 9-a (Catavasia) – glasul 8
Stih: Măreşte, suflete al meu, pe Preacinstită Crucea Domnului!
Rai de taină eşti, Născătoare de Dumnezeu, care ai odrăslit nelucrat pe Hristos, de Care pomul Crucii, cel de viaţă purtător, pe pământ a fost sădit. Pentru aceasta, acum înălţat fiind, închinându-ne lui, pe tine te mărim!
Ectenia mică
PREOTUL: Iară și iară, cu pace, Domnului să ne rugăm!

STRANA: Doamne, miluiește!
PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!
PREOTUL: Că pe Tine Te laudă toate Puterile cereşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin!
Luminândele
Luminânda Sfinţilor 7 fraţi Mucenici Macabei – glasul 2
Podobie: Cu ucenicii să ne suim...

Să lăudăm pe fraţii Macabei cei minunaţi, pe ucenicii lui Eleazar şi fiii Solomoniei! Că aceştia au surpat întărâtările balaurului, începătorul răutăţii, şi, pentru cinstirea Legii, s-au făcut purtători de cununi.
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Luminânda Sfintei Cruci – glasul 2
Podobie: Cu ucenicii să ne suim...

Crucea este păzitoare a toată lumea; Crucea, podoaba Bisericii; Crucea, stăpânia celor ce conduc; Crucea, întărirea credincioșilor; Crucea, slava Îngerilor, iar demonilor rană.
Stihirile de laudă ale Sfintei Cruci - glasul 4
Podobie: Ca pe un viteaz...

Stih: Toată suflarea să laude pe Domnul! Lăudaţi pe Domnul din ceruri, lăudaţi-L pe El întru cei de sus! Ţie se cuvine cântare, Dumnezeule. (Psalmul 148, 1)

Stih: Lăudaţi-L pe El toţi îngerii Lui! Lăudaţi-L pe El toate puterile Lui! Ţie se cuvine cântare, Dumnezeule. (Psalmul 148, 2)
Stih: Ca să facă între dânşii judecată scrisă; slava aceasta este  tuturor cuvioșilor săi. (Psalmul 149, 9)
Cu glasuri să strigăm, în cântări să lăudăm cinstita Cruce, sărutând-o şi grăindu-i: Cruce preafericită, sfinţeşte sufletele şi trupurile noastre, cu puterea ta, şi de toată vătămarea celor potrivnici păzeşte-i nevătămaţi pe cei ce se închină ţie cu dreaptă credinţă!
Stih: Lăudaţi pe Dumnezeu întru Sfinţii Lui, lăudaţi-L pe El întru tăria puterii Lui! (Psalmul 150, 1)
Apropiindu-vă, scoateţi apele cele nesecate, care se revarsă din harul Crucii, că, iată, vedeţi Lemnul cel sfânt pus înainte, izvorul darurilor cel adăpat cu sângele şi cu apa din coasta Stăpânului tuturor, Cel ce S-a înălţat pe ea de bunăvoie şi i-a înălţat pe oameni.
Stih: Lăudaţi-L pe El întru puterile Lui, lăudaţi-L pe El după mulţimea slavei Lui! (Psalmul 150, 2)

Tu eşti, Cruce preacinstită, întărirea Bisericii, luminarea călugărilor, lauda şi izbăvirea preoţilor. Pentru aceasta, închinându-ne ţie astăzi, ne luminăm inimile şi sufletele, cu dumnezeiescul har al Celui ce S-a răstignit pe tine şi a surpat puterea celui înşelător, iar blestemul l-a pierdut.
Stihirile de laudă ale Sfinţilor 7 fraţi Mucenici Macabei - glasul 1
Însuşi glasul
Stih: Lăudaţi-L pe El în glas de trâmbiţă, lăudaţi-L pe El în psaltire şi în alăută! (Psalmul 150, 3)
Maica cea mult-pătimitoare, spre lupte chemându-şi fiii, le-a zis: Urmaţi lui Avraam, ca să fiţi părtaşi junghierii lui Isaac. Iar ei au primit-o când i-a îndreptat şi au urmat-o când i-a învăţat, fiecare văzând chinurile celuilalt. Pentru rugăciunile lor, Doamne, miluieşte-ne pe noi!
Stih: Lăudaţi-L pe El în timpane şi în horă, lăudaţi-L pe El în strune şi în organe! (Psalmul 150, 4)

Glasul 4: Şapte stâlpi aleşi, dintr-o piatră cuvântătoare tăiaţi fiind, au arătat neclintit turnul Legii. Pentru aceea, binevoieşte, Mântuitorule, a păzi în pace sufletele noastre!
Stih: Lăudaţi-L pe El în chimvale bine-răsunătoare, lăudaţi-L pe El în chimvale de strigare! Toată suflarea să laude pe Domnul! (Psalmul 150, 5-6)

Glasul 5: Păzitorii legii şi fiii Solomoniei, în privelişte pătimind, către Antioh au strigat: Noi, Antioh, pentru legile părinteşti răbdăm şi nu ne vor despărţi pe noi nici focul, nici sabia, nici fiarele, nici rănile; ci împreună vom muri cu maica noastră cea bătrână şi cu părintele şi învăţătorul nostru, ca împreună să vieţuim şi să ne bucurăm în vecii nesfârşiţi.

Slavă Tatălui şi Fiului şi Sfântului Duh!
A Sfinţilor 7 fraţi Mucenici Macabei - glasul 4
Privind la mânia adunată împotriva Macabeilor, să luăm seama, credincioşilor, la vitejia lor; că tiranul împărat, cel ce biruia toate neamurile, a fost biruit de un bătrân, de şapte tineri şi de o femeie. Pentru rugăciunile lor, Dumnezeule, miluieşte-ne pe noi!
Şi acum şi pururea şi în vecii vecilor. Amin!
A Sfintei Cruci - glasul 4

Doamne, Cel ce ai ajutat preablândului David să supună pe cel de altă seminţie, binecredinciosului nostru popor ajută-i şi, cu arma Crucii, surpă pe vrăjmaşii noştri! Arată, Îndurate, spre noi milele Tale cele de demult, ca să cunoască ei cu adevărat că Tu eşti Dumnezeu şi, în Tine nădăjduind, biruim, că Maica Ta cea preacurată se roagă pururea să se dăruiască nouă mare milă!

PREOTUL: Slavă Ţie, Celui ce ne-ai arătat nouă lumina!
STRANA cântă pe glasul Stihirii Sfinţilor de la „Slavă...“:
Doxologia mare pe glasul 4

Slavă Ţie, Celui ce ne-ai arătat lumina!

Slavă întru cei de sus lui Dumnezeu şi pe pământ pace, întru oameni bunăvoire!


Lăudămu-Te, bine Te cuvântăm, închinămu-ne Ţie, slăvimu-Te, mulţumim Ţie pentru slava Ta cea mare.


Doamne, Împărate ceresc, Dumnezeule, Părinte Atotţiitorule, Doamne Fiule Unule-Născut, Iisuse Hristoase şi Duhule Sfinte.


Doamne Dumnezeule, Mielul lui Dumnezeu, Fiul Tatălui, Cel ce ridici păcatul lumii, miluieşte-ne pe noi, Cel ce ridici păcatele lumii!


Primeşte rugăciunea noastră, Cel ce şezi de-a dreapta Tatălui, şi ne miluieşte pe noi!


Că Tu eşti Unul Sfânt, Tu eşti Unul Domn Iisus Hristos, întru slava lui Dumnezeu-Tatăl. Amin!


În toate zilele bine Te vom cuvânta şi vom lăuda numele Tău în veac şi în veacul veacului.


Învredniceşte-ne, Doamne, în ziua aceasta, fără de păcat să ne păzim noi!


Bine eşti cuvântat Doamne Dumnezeul părinţilor noştri, şi lăudat şi preaslăvit este numele Tău în veci! Amin!


Fie, Doamne, mila Ta spre noi, precum am nădăjduit întru Tine!


Bine eşti cuvântat Doamne, învaţă-ne îndreptările Tale! 


Doamne, scăpare Te-ai făcut nouă în neam şi în neam; eu am zis: Doamne, miluieşte-mă, vindecă sufletul meu, că am greşit Ţie!


Doamne, către Tine am scăpat, învaţă-mă să fac voia Ta, că Tu eşti Dumnezeul meu!


Că la Tine este izvorul vieţii, întru lumina Ta vom vedea lumină.


Tinde mila Ta celor ce Te cunosc pe Tine!


Sfinte Dumnezeule, Sfinte tare, Sfinte fără de moarte, miluieşte-ne pe noi! (de trei ori)
Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!

Sfinte fără de moarte, miluieşte-ne pe noi!


Sfinte Dumnezeule, Sfinte tare, Sfinte fără de moarte, miluieşte-ne pe noi!
Scoaterea Sfintei Cruci

PREOTUL, fiind îmbrăcat cu toate veşmintele preoţeşti, vine cu cădelniţa la Sfânta Masă, mergând înaintea lui diaconul (sau paracliserul) cu lumânarea aprinsă şi cădeşte Sfânta Masă şi Cinstita Cruce. Apoi, luând preotul Cinstita Cruce aşezată pe disc deasupra capului şi ieşind din altar, prin uşa dinspre miazănoapte, împreună cu diaconul, care ţine cădelniţa, şi având înainte două sfeşnice purtate de paracliser, merge preotul înaintea Uşilor Împărăteşti şi, oprindu-se, aşteaptă sfârşitul cântării „Sfinte Dumnezeule...“.

Şi, sfârşindu-se cântarea, PREOTUL rosteşte cu glas mare: Înțelepciune! Drepți!
Apoi vine preotul, purtând deasupra capului Cinstita Cruce, către analogul din mijlocul bisericii. Şi pune pe el Cinstita Cruce şi se cântă Troparul, pe glasul 1:
Mântuieşte, Doamne, poporul Tău, şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte şi, cu Crucea Ta, păzeşte pe poporul Tău!, o dată de preot şi de două ori de strană, în timp ce preotul cădeşte Sfânta Cruce în cele patru părţi.

Revenind în faţa analogului, PREOTUL cântă, pe glasul 6: Crucii Tale ne închinăm, Stăpâne, şi sfântă Învierea Ta o slăvim! Şi cu toţii fac o metanie.
STRANA cântă acelaşi tropar şi se face a doua metanie. Protosul sărută Sfânta Cruce şi apoi preoţii, doi câte doi, sărută Sfânta Cruce.

Apoi STRANA cântă acelaşi tropar, în timp ce preotul sau soborul fac a treia metanie. Şi se închină şi credincioşii, doi câte doi, după rânduială, făcând metanii mari. În acest timp, se cântă: 
STRANA cântă: Troparele - glasul 2
Veniţi, credincioşilor, să ne închinăm Crucii celei de viaţă făcătoare, pe care Hristos, Împăratul slavei, de bunăvoie mâinile întinzându-Şi, ne-a înălţat la fericirea cea dintâi, pe noi, pe care de demult vrăjmaşul, prin plăcere amăgindu-ne, a făcut să fim izgoniţi de la Dumnezeu! Veniţi, credincioşilor, să ne închinăm Crucii, prin care ne-am învrednicit a sfărâma capetele vrăjmaşilor celor nevăzuţi! Veniţi, toate moştenirile neamurilor, în cântări să cinstim Crucea Domnului: Bucură-te, Cruce, scăparea cea desăvârşită a lui Adam celui căzut! Întru tine binecredincioşii creştini se laudă, căci, cu puterea ta, pe popoarele păgâne le-au biruit. Pe tine, acum, cu frică sărutându-te, creştinii slăvesc pe Dumnezeu, Cel ce a fost pironit pe tine, grăind: Doamne, Cel ce ai fost răstignit pe Cruce, miluieşte-ne pe noi, ca un bun şi iubitor de oameni!
Glasul 5
Văzându-Te toată făptura răstignit pe Cruce gol, pe Tine, Făcătorul şi Ziditorul tuturor, s-a schimbat de frică şi s-a tânguit; soarele şi-a oprit lumina, pământul s-a clătinat, pietrele s-au despicat şi catapeteasma Templului s-a rupt în două; morţii din morminte s-au sculat şi puterile îngereşti s-au înspăimântat, zicând: O minune! Judecătorul este judecat şi pătimeşte de bunăvoie pentru mântuirea şi înnoirea lumii.

Glasul 8
Astăzi Stăpânul făpturii şi Domnul slavei pe Cruce a fost pironit şi în coastă a fost împuns; fiere şi oţet a gustat dulceaţa Bisericii; cu cunună de spini a fost încununat Cel ce acoperă cerul cu nori; cu haină de ocară a fost îmbrăcat şi peste obraz a fost bătut cu mână de ţărână, Cel ce a zidit pe om cu mâna. Pe spate a fost bătut Cel ce îmbracă cerul cu nori; scuipări şi răni a luat, ocări şi pumni, şi toate le-a răbdat pentru mine, cel osândit, Mântuitorul meu şi Dumnezeu, ca să mântuiască lumea de înşelăciune ca un Milostiv.

Slavă Tatălui şi Fiului şi Sfântului Duh!

Şi acum şi pururea şi în vecii vecilor. Amin!
Glasul 8
Astăzi, Cel neapropiat după fiinţă, mie apropiat S-a făcut, şi a pătimit Pătimiri Cel ce m-a mântuit pe mine din patimi. Cel ce dă lumină orbilor din buzele celor fără de lege a fost scuipat, şi şi-a dat spatele spre răni pentru cei robiţi. Pe Acesta, Maica Lui cea preacurată, pe Cruce văzându-L, cu durere a zis: Vai mie, Fiul meu, de ce ai făcut aceasta? Cel ce eşti împodobit cu frumuseţea mai mult decât toţi oamenii, fără suflare şi fără podoabă Te arăţi, neavând mici chip şi nici frumuseţe. Vai mie, Lumina mea, nu pot să Te văd pe Tine adormit. La cele dinlăuntru mă rănesc şi cumplită sabie prin inima mea trece. Laud Pătimirile Tale, mă închin milostivirii Tale, îndelung-Răbdătorule Doamne, slavă Ție!
În timpul acestei ultime Stihiri, preotul iese din Sfântul Altar, cădeşte Sfânta Cruce, o ridică deasupra capului şi o duce pe analogul unde va rămâne la închinare.

SFÂNTA şi DUMNEZEIASCA LITURGHIE
a celui între Sfinţi Părintelui nostru Ioan Gură de Aur,
arhiepiscopul Constantinopolului

PREOTUL: Binecuvântată este Împărăţia Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Ectenia mare
PREOTUL: Cu pace, Domnului să ne rugăm!

STRANA răspunde după fiecare cerere: Doamne, miluiește!

PREOTUL: Pentru pacea de sus şi pentru mântuirea sufletelor noastre, Domnului să ne rugăm!

Pentru pacea a toată lumea, pentru buna stare a sfintelor lui Dumnezeu Biserici şi pentru unirea tuturor, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră în ea, Domnului să ne rugăm!

Pentru Preasfinţitul Părintele nostru (Numele), episcopul (denumirea eparhiei), pentru cinstita preoţime şi cea întru Hristos diaconime, pentru tot clerul şi poporul, Domnului să ne rugăm!

Pentru binecredinciosul popor român de pretutindeni, pentru conducătorii ţării noastre, pentru mai marii orașelor și ai satelor și pentru iubitoarea de Hristos armată, Domnului să ne rugăm!

Pentru sfânt locaşul acesta, ţara aceasta şi pentru toate oraşele şi satele şi pentru cei ce cu credinţă locuiesc în ele, Domnului să ne rugăm!

Pentru buna întocmire a văzduhului, pentru îmbelşugarea roadelor pământului şi pentru vremuri paşnice, Domnului să ne rugăm!

Pentru cei ce călătoresc pe uscat, pe ape şi prin aer, pentru cei bolnavi, pentru cei ce se ostenesc, pentru cei robiţi şi pentru mântuirea lor, Domnului să ne rugăm!

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Pentru ca să fim izbăviţi noi, de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluiește!
PREOTUL: Pe Preasfânta, curata, preabinecuvântata, slăvita Stăpâna noastră, de Dumnezeu Născătoarea și pururea Fecioara Maria, cu toți Sfinții să o pomenim!

STRANA: Preasfântă Născătoare de Dumnezeu, miluiește-ne pe noi!

PREOTUL: Pe noi înșine și unii pe alții și toată viața noastră lui Hristos Dumnezeu să o dăm!

STRANA: Ție, Doamne!

PREOTUL: Că Ţie se cuvine toată slava, cinstea şi închinăciunea, Tatălui şi Fiului şi Sfântului Duh, acum şi pururea şi în vecii vecilor.

STRANA: Amin!
Şi cântă: Antifonul întâi special (din ultima ediţie a Catavasierului)
(Psalmii 4: 6; 59: 4; 67: 19; 60: 5)


Stih 1: S-a însemnat peste noi lumina feţei Tale, Doamne!

Se cântă după fiecare Stih: Pentru rugăciunile Născătoarei de Dumnezeu, Mântuitorule, mântuieşte-ne pe noi!


Stih 2: Dat-ai celor ce se tem de Tine semn ca să fugă de la faţa arcului.

Stih 3: Suitu-Te-ai la înălţime, robit-ai robia, luat-ai daruri pentru oameni.

Stih 4: Dat-ai moştenire celor ce se tem de numele Tău, Doamne.

Pentru rugăciunile Născătoarei de Dumnezeu, Mântuitorule, mântuieşte-ne pe noi!
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Pentru rugăciunile Născătoarei de Dumnezeu, Mântuitorule, mântuieşte-ne pe noi!

Ectenia mică

PREOTUL: Iară şi iară, cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că a Ta este stăpânirea şi a Ta este împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!


STRANA: Amin!

Şi cântă: Antifonul al 2-lea special
(Psalmii 97: 5; 131: 7; 73: 13; 45: 10)


Stih 1: Văzut-au toate marginile pământului mântuirea săvârşită de Dumnezeul nostru.


Se cântă după fiecare Stih: Mântuieşte-ne pe noi, Fiul lui Dumnezeu, Cel ce cu trupul Te-ai răstignit, pe noi, cei ce-Ţi cântăm Ție: Aliluia!


Stih 2: Intra-vom în lăcaşurile Lui, închina-ne-vom la locul unde au stat picioarele Lui.


Stih 3: Iar Dumnezeu, Împăratul nostru înainte de veci, a lucrat mântuire în mijlocul pământului.

Stih 4: Opriţi-vă şi cunoaşteţi că Eu sunt Dumnezeu, înălţa-Mă-voi întru neamuri, înălţa-Mă-voi pe pământ.

Mântuieşte-ne pe noi, Fiul lui Dumnezeu, Cel ce cu trupul Te-ai răstignit, pe noi, cei ce-Ţi cântăm Ție: Aliluia!

Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Unule-Născut, Fiule şi Cuvântul Lui Dumnezeu, Cel ce eşti fără de moarte şi ai primit, pentru mântuirea noastră, a Te întrupa din Sfânta Născătoare de Dumnezeu şi pururea Fecioară Maria; Care neschimbat Te-ai întrupat şi, răstignindu-Te, Hristoase Dumnezeule, cu moartea pe moarte ai călcat; Unul fiind din Sfânta Treime, împreună-slăvit cu Tatăl şi cu Duhul Sfânt, mântuieşte-ne pe noi!
Ectenia mică

PREOTUL: Iară şi iară cu pace, Domnului să ne rugăm!


STRANA: Doamne, miluieşte!


PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!


STRANA: Doamne, miluieşte!


PREOTUL: Pe Preasfânta, curata, preabinecuvântata, mărita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!


STRANA: Preasfântă Născătoare de Dumnezeu, miluieşte-ne pe noi!


PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!


STRANA: Ţie, Doamne!


PREOTUL: Că bun şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin!
Şi cântă: Antifonul al 3-lea special
(Psalmii 98: 5; 27: 12)


Stih 1: Înălţaţi pe Domnul Dumnezeul nostru şi vă închinaţi aşternutului picioarelor Lui, că sfânt este!
Troparul Sfintei Cruci – glasul 1

Mântuieşte, Doamne, poporul Tău, şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte şi, cu Crucea Ta, păzeşte pe poporul Tău!


Stih 2: Mântuieşte, Dumnezeule, poporul Tău şi binecuvintează moştenirea Ta!


Mântuieşte, Doamne, poporul Tău, şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte şi, cu Crucea Ta, păzeşte pe poporul Tău!


Stih 3: Şi-i paşte pe ei şi-i ridică până în veac!

Mântuieşte, Doamne, poporul Tău, şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte şi, cu Crucea Ta, păzeşte pe poporul Tău!

Slavă tatălui şi Fiului şi Sfântului Duh!

Şi acum şi pururea şi în vecii vecilor. Amin!


Troparul Sfintei Cruci – glasul 1

Mântuieşte, Doamne, poporul Tău, şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte şi, cu Crucea Ta, păzeşte pe poporul Tău! (...lung)
Vohodul mic (Ieşirea cu Evanghelia)

PREOTUL: Înţelepciune! Drepţi!


STRANA: Veniţi să ne închinăm şi să cădem la Hristos. Mântuieşte-ne pe noi, Fiul lui Dumnezeu, Cel ce ai înviat din morţi, pe noi, cei ce-Ţi cântăm Ţie: Aliluia!
Apoi cântă: Troparele şi Condacele
Troparul Sfintei Cruci – glasul 1

Mântuieşte, Doamne, poporul Tău, şi binecuvintează moştenirea Ta! Biruinţă binecredincioşilor creştini asupra celui potrivnic dăruieşte şi, cu Crucea Ta, păzeşte pe poporul Tău!
Troparul Sfinţilor 7 frați Mucenici Macabei - glasul 1
Pentru durerile pe care Sfinţii le-au pătimit pentru Tine, milostiv fii, Doamne, şi Te rugăm, vindecă toate durerile noastre, Iubitorule de oameni!
Slavă Tatălui şi Fiului şi Sfântului Duh!
Condacul Sfinţilor 7 fraţi Mucenici Macabei - glasul 2
Podobie: Căutând cele de sus…
Stâlpii înţelepciunii lui Dumnezeu, cei şapte cu numărul şi sfeşnicele Dumnezeieştii Lumini, cei cu şapte luminări, fraţi Macabei Preaînţelepţi, cei ce sunteţi mai înainte de mucenici preamari mucenici. Cu aceia împreună la Dumnezeul tuturor cereţi să mântuiască pe cei ce vă laudă pe voi!
Şi acum şi pururea şi în vecii vecilor. Amin!

Condacul Sfintei Cruci – glasul 4
Podobie: Cel ce Te-ai înălţat...

Cel ce Te-ai înălţat pe Cruce de bunăvoie, poporului Tău celui nou numit cu numele Tău, îndurările Tale dăruieşte-i, Hristoase Dumnezeule! Veseleşte cu puterea Ta pe dreptslăvitorii creștini, dăruindu-le lor biruinţă asupra celui potrivnic, având ajutorul Tău armă de pace, nebiruită biruinţă! (…lung)
Trisaghionul (Cântarea întreit-sfântă)

PREOTUL: Domnului să ne rugăm!


STRANA: Doamne, miluieşte!


PREOTUL: Că sfânt eşti Dumnezeul nostru şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!


STRANA: Amin! Crucii Tale ne închinăm, Stăpâne, şi sfântă Învierea Ta o lăudăm şi o slăvim! (de trei ori)
Slavă Tatălui şi Fiului şi Sfântului Duh!

Și acum şi pururea şi în vecii vecilor. Amin!

Şi sfântă Învierea Ta o lăudăm şi o slăvim!


Crucii Tale ne închinăm, Stăpâne, şi sfântă Învierea Ta o lăudăm şi o slăvim!

Citirea Apostolului

PREOTUL: Să luăm aminte! Pace tuturor!


CÂNTĂREȚUL: Şi duhului tău! După care, cu faţa la Altar citește Prochimenul.

PREOTUL: Înţelepciune!


CÂNTĂREȚUL: Din ..., citire.


PREOTUL: Să luăm aminte!


CÂNTĂREȚUL, cu faţa la Altar, citeşte Apostolul: 1. al Crucii; 2. al Mucenicilor; 3. de rând, sâmbătă, în săptămâna a 9-a după Rusalii:

PREOTUL: Pace ţie, cititorule!


CÂNTĂREȚUL: Şi duhului tău! Aliluia! Aliluia! Aliluia!

Citirea Sfintei Evanghelii

PREOTUL: Înţelepciune! Drepţi! Să ascultăm Sfânta Evanghelie! Pace tuturor!


STRANA: Şi duhului tău.


PREOTUL: Din Sfânta Evanghelie de la ..., citire.


STRANA: Slavă Ţie, Doamne, slavă Ţie!

PREOTUL: Să luăm aminte! Şi, dintre Sfintele Uşi, citeşte Sfânta Evanghelie: 1. a Crucii; 2. a Mucenicilor; 3. de rând, sâmbătă, în săptămâna a 9-a după Rusalii:
STRANA: Slavă Ţie, Doamne, slavă Ţie!
Ectenia întreită (a cererii stăruitoare)
PREOTUL: Să zicem toţi, din tot sufletul şi din tot cugetul nostru să zicem!

STRANA: Doamne, miluieşte!
PREOTUL: Doamne, Atotstăpânitorule, Dumnezeul părinţilor noştri, rugămu-ne Ţie, auzi-ne şi ne miluieşte!

STRANA: Doamne, miluieşte!
PREOTUL: Miluieşte-ne pe noi, Dumnezeule, după mare mila Ta,  rugămu-ne Ţie, auzi-ne şi ne miluieşte!

STRANA răspunde după fiecare cerere: Doamne, miluiește! (de trei ori)
PREOTUL: Încă ne rugăm pentru Preasfinţitul Părintele nostru (Numele), episcopul (denumirea eparhiei), pentru sănătatea şi mântuirea lui.

Încă ne rugăm pentru binecredinciosul popor român de pretutindeni, pentru conducătorii țării noastre, pentru mai-marii orașelor și ai satelor și pentru iubitoarea de Hristos oaste, pentru sănătatea şi mântuirea lor.

Încă ne rugăm pentru fraţii noştri: preoţi, ieromonahi, ierodiaconi, diaconi, monahi şi monahii şi pentru toţi cei întru Hristos fraţi ai noştri.

Încă ne rugăm pentru fericiţii şi pururea pomeniţii ctitori ai acestei sfinte biserici (mănăstiri) şi pentru toţi cei mai înainte adormiţi părinţi şi fraţi ai noştri dreptslăvitori creştini, care odihnesc aici şi pretutindeni.

Încă ne rugăm pentru mila, viaţa, pacea, sănătatea, mântuirea, cercetarea, lăsarea şi iertarea păcatelor robilor lui Dumnezeu enoriaşi (închinători), ctitori şi binefăcători ai acestui sfânt locaş.

(Aici se pot pune cereri pentru diferite trebuinţe, care sunt tipărite la sfârşitul Liturghierului)

Încă ne rugăm pentru cei ce aduc daruri şi fac bine în sfânta şi întru tot cinstită biserica aceasta, pentru cei ce se ostenesc, pentru cei ce cântă şi pentru poporul ce stă înainte şi aşteaptă de la Tine mare şi bogată milă.

STRANA: Doamne, miluieşte! (de trei ori)
PREOTUL: Că milostiv şi iubitor de oameni Dumnezeu eşti şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

Ectenia pentru cei adormiţi
PREOTUL: Miluieşte-ne pe noi, Dumnezeule, după mare mila Ta, rugămu-ne Ţie, auzi-ne şi ne miluieşte!

STRANA: Doamne, miluieşte! (funebru, de trei ori)
PREOTUL: Încă ne rugăm pentru odihna sufletelor adormiţilor robilor lui Dumnezeu († Numele), şi pentru ca să li se ierte lor toată greşeala cea de voie şi cea fără de voie!

STRANA: Doamne, miluieşte! (funebru, de trei ori)
PREOTUL: Ca Domnul Dumnezeu să aşeze sufletele lor unde drepţii se odihnesc!

STRANA: Doamne, miluieşte! (funebru, de trei ori)
PREOTUL: Mila lui Dumnezeu, Împărăţia cerului şi iertarea păcatelor lor, de la Hristos, Împăratul cel fără de moarte şi Dumnezeul nostru, să cerem!

STRANA: Dă, Doamne! 

PREOTUL: Domnului să ne rugăm!

STRANA: Doamne, miluieşte! (funebru)
PREOTUL: Dumnezeul duhurilor şi a tot trupul, Care ai călcat moartea şi pe diavol l-ai surpat şi ai dăruit viaţă lumii Tale, Însuţi Doamne, odihneşte sufletele adormiţilor robilor Tăi († Numele), în loc luminat, în loc cu verdeaţă, în loc de odihnă, de unde au fugit toată durerea, întristarea şi suspinul! Şi orice greşeală au săvârşit ei cu cuvântul, cu lucrul, sau cu gândul, ca un Dumnezeu bun şi iubitor de oameni, iartă-le lor! Că nu este om, care să fie viu şi să nu greşească; numai Tu singur eşti fără de păcat; dreptatea Ta este dreptate în veac şi cuvântul Tău este adevărul.

Că Tu eşti învierea şi viaţa şi odihna adormiţilor robilor Tăi († Numele), Hristoase, Dumnezeul nostru, şi Ţie slavă înălţăm, împreună şi Celui fără de început al Tău Părinte şi Preasfântului şi bunului şi de viaţă făcătorului Tău Duh, acum şi pururea şi în vecii vecilor!
STRANA: Amin!

PREOTUL: Întru fericită adormire, veşnică odihnă dă, Doamne, sufletelor adormiţilor robilor Tăi, care s-au pomenit, şi le fă lor veşnică pomenire!

STRANA: Veşnică pomenire, veşnică pomenire, veşnica lor pomenire!

Ectenia pentru cei chemaţi (Catehumeni)
PREOTUL: Rugaţi-vă, cei chemaţi, Domnului!

STRANA răspunde după fiecare cerere: Doamne, miluieşte!
PREOTUL: Cei credincioşi, pentru cei chemaţi să ne rugăm, ca Domnul să-i miluiască pe dânşii!

Să-i înveţe pe dânşii cuvântul adevărului!

Să le descopere lor Evanghelia dreptăţii!

Să-i unească pe dânşii cu Sfânta Sa sobornicescă şi apostolească Biserică!

Mântuieşte, miluieşte, apără şi-i păzeşte pe dânşii, Dumnezeule, cu harul Tău!

STRANA: Doamne, miluieşte!
PREOTUL: Cei chemaţi, capetele voastre Domnului să le plecaţi!

STRANA: Ţie, Doamne!

PREOTUL: Ca şi aceştia împreună cu noi să slăvească preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!

STRANA: Amin!

PREOTUL: Câți sunteți chemați, ieșiți! Cei chemați, ieșiți! Câți sunteți chemați, ieșiți! Ca nimeni din cei chemați să nu rămână. Câți suntem credincioși, iară și iară, cu pace Domnului să ne rugăm!
STRANA: Doamne, miluieşte!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!

PREOTUL: Înţelepciune! Că Ție se cuvine toată slava, cinstea și închinăciunea, Tatălui și Fiului și Sfântului Duh, acum și pururea și în vecii vecilor!

STRANA: Amin!

PREOTUL: Iară şi iară, cu pace, Domnului să ne rugăm!

STRANA: Doamne, miluieşte!

PREOTUL: Apără, mântuieşte, miluieşte şi ne păzeşte, pe noi, Dumnezeule, cu harul Tău!

STRANA: Doamne, miluieşte!

PREOTUL: Înțelepciune! Ca sub stăpânirea Ta totdeauna fiind păziţi, Ţie slavă să înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!

Şi cântă: Cântarea heruvimică
Noi, care pe Heruvimi cu taină închipuim, și făcătoarei de viaţă Treimi întreit-sfântă cântare aducem; toată grija cea lumească, acum, să o lepădăm!...

Altă variantă
Noi, care pe Heruvimi,

cu taină închipuim, cu taină închipuim,

şi Făcătoarei de viață,

de viață Treimi, de viață Treimi,

cântarea cea întreit sfântă,

sfântă cântare-Ți aducem, sfântă cântare-Ți aducem!

Toată grija cea lumească,

de la noi s-o lepădăm, de la noi s-o lepădăm!

Toată grija cea lumească,

de la noi s-o lepădăm, de la noi s-o lepădăm!...

Vohodul mare (Ieşirea cu Cinstitele Daruri)
PREOTUL: Pe Preasfinţitul Părintele nostru (Numele), episcopul (denumirea eparhiei), să-l pomenească Domnul Dumnezeu întru Împărăţia Sa!

STRANA răspunde după fiecare cerere: Amin!

PREOTUL: Pe binecredinciosul popor român de pretutindeni, pe conducătorii țării noastre, pe mai marii orașelor și ai satelor şi pe iubitoarea de Hristos oaste, să-i pomenească Domnul Dumnezeu întru Împărăţia Sa!

Pe fraţii noştri preoţi, ieromonahi, ierodiaconi, diaconi, monahi şi monahii şi pe tot clerul bisericesc și cinul monahal, să-i pomenească Domnul Dumnezeu întru Împărăţia Sa!

Pe adormiţii întru fericire patriarhi ai Bisericii Ortodoxe Române: Miron, Nicodim, Justinian, Iustin şi Teoctist, să-i pomenească Domnul Dumnezeu întru Împărăţia Sa!

Pe fericiţii şi pururea pomeniţii ctitori ai acestui sfânt locaş şi pe alţi ctitori, miluitori şi binefăcători, să-i pomenească Domnul Dumnezeu întru împărăţia Sa!

Pe fericiții întru adormire eroi, ostaşi și luptători români, din toate timpurile și din toate locurile,  care s-au jertfit pe câmpurile de luptă, în lagăre și în închisori pentru apărarea patriei şi a credinței ortodoxe strămoșești, pentru întregirea neamului, pentru libertatea și demnitatea poporului român, să-i pomenească Domnul Dumnezeu întru Împărăţia Sa!

Pe cei ce au adus aceste Cinstite Daruri şi pe cei pentru care s-au adus, vii şi adormiți în Domnul, să-i pomenască Domnul Dumnezeu întru Împărăţia Sa!  

Pe toţi cei adormiţi din neamurile noastre, strămoşi, moşi, părinţi, fraţi, surori, fii şi fiice, soți și soții şi pe toţi cei dintr-o rudenie cu noi, pe fiecare după numele său, să-i pomenească Domnul Dumnezeu întru Împărăţia Sa!

Şi pe voi, pe toţi, dreptslăvitorilor creştini, să vă pomenească Domnul Dumnezeu întru Împărăţia Sa, totdeauna, acum şi pururea şi în vecii vecilor!

STRANA: Amin! Şi cântă partea a doua a Heruvicului:
...Ca pe Împăratul tuturor să-L primim, pe Cel în chip nevăzut înconjurat de cetele îngereşti. Aliluia! Aliluia! Aliluia!

O variantă corală
...Ca pe Împăratul tuturor să-L primim, pe Împăratul, Împăratul tuturor să-L primim, pe Cel nevăzut înconjurat de cetele îngereşti. Aliluia! Aliluia! Aliluia!

Ectenia punerii înainte
PREOTUL: Să plinim rugăciunea noastră Domnului!

STRANA răspunde după fiecare cerere: Doamne, miluieşte! 

PREOTUL: Pentru Cinstitele Daruri ce sunt puse înainte, Domnului să ne rugăm!

Pentru sfântă biserica aceasta şi pentru cei ce cu credinţă, cu evlavie şi cu frică de Dumnezeu intră într-însa, Domnului să ne rugăm!

Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!

Ectenia cererilor
PREOTUL: Ziua toată desăvârşită, sfântă, în pace şi fără de păcat, de la Domnul să cerem!

STRANA răspunde după fiecare cerere: Dă, Doamne!

PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!

Milă şi iertare de păcatele şi de greşelile noastre, de la Domnul să cerem!

Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre, în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!

STRANA: Dă, Doamne!

PREOTUL: Pe Preasfânta, curata, preabinecuvântata, slăvita stăpâna noastră, de Dumnezeu Născătoarea şi pururea Fecioara Maria, cu toţi sfinţii să o pomenim!

STRANA: Preasfântă Născătoare de Dumnezeu, miluieşte-ne pe noi!
PREOTUL: Pe noi înşine şi unii pe alţii şi toată viaţa noastră lui Hristos Dumnezeu să o dăm!

STRANA: Ţie, Doamne!
PREOTUL: Cu îndurările Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!

STRANA: Amin!
PREOTUL: Pace tuturor!

STRANA: Şi duhului tău!
PREOTUL: Să ne iubim unii pe alţii, ca într-un gând să mărturisim!

STRANA: Pe Tatăl, pe Fiul şi pe Sfântul Duh, Treimea cea de o fiinţă şi nedespărţită.
PREOTUL: Uşile, uşile! Cu înţelepciune, să luăm aminte!

CÂNTĂREŢUL (şi toţi cei prezenţi) rosteşte:

Simbolul credinţei
Cred întru unul Dumnezeu, Tatăl atotţiitorul, Făcătorul cerului şi al pământului, al tuturor celor văzute şi nevăzute.

Şi întru unul Domn Iisus Hristos, Fiul lui Dumnezeu, Unul-Născut, Care din Tatăl S-a născut, mai înainte de toţi vecii: Lumină din Lumină, Dumnezeu adevărat din Dumnezeu adevărat, născut, nu făcut, Cel de o fiinţă cu Tatăl, prin Care toate s-au făcut;

Care pentru noi, oamenii şi pentru a noastră mântuire, S-a pogorât din ceruri şi S-a întrupat de la Duhul Sfânt şi din Fecioara Maria şi S-a făcut om;

Şi S-a răstignit pentru noi în zilele lui Ponţiu Pilat şi a pătimit şi S-a îngropat;

Şi a înviat a treia zi, după Scripturi;

Şi S-a înălţat la ceruri şi şade de-a dreapta Tatălui;

Şi iarăşi va să vină cu slavă, să judece viii şi morţii, a Cărui Împărăţie nu va avea sfârşit.

Şi întru Duhul Sfânt, Domnul de viaţă Făcătorul, Care din Tatăl purcede, Cel ce, împreună cu Tatăl şi cu Fiul, este închinat şi slăvit, Care a grăit prin proroci.

Întru una, sfântă, sobornicească şi apostolească Biserică;

Mărturisesc un botez spre iertarea păcatelor;

Aştept învierea morţilor;

Şi viaţa veacului ce va să fie. Amin!

Răspunsurile mari
PREOTUL: Să stăm bine! Să stăm cu frică! Să luăm aminte! Sfânta Jertfă în pace a o aduce.

STRANA: Mila păcii, jertfa laudei.
PREOTUL: Harul Domnului nostru Iisus Hristos şi dragostea lui Dumnezeu Tatăl şi împărtăşirea Sfântului Duh să fie cu voi cu toţi!

STRANA: Şi cu duhul tău!
PREOTUL: Sus să avem inimile!

STRANA: Avem către Domnul!
PREOTUL: Să mulţumim Domnului!

STRANA: Cu vrednicie şi cu dreptate este a ne închina Tatălui şi Fiului şi Sfântului Duh, Treimea Cea de o fiinţă şi nedespărţită.
PREOTUL: Cântarea de biruinţă, cântând, strigând, glas înălţând şi grăind:

STRANA: Sfânt, Sfânt, Sfânt e Domnul Savaot! Plin este cerul, şi pământul, de slava Ta. Osana întru cei de sus! Bine este cuvântat Cel ce vine întru numele Domnului! Osana întru cei de sus!
PREOTUL: Luaţi, mâncaţi, acesta este Trupul Meu, care se frânge pentru voi spre iertarea păcatelor!

STRANA: Amin! (lung)
PREOTUL: Beţi dintru acesta toţi, acesta este Sângele Meu, al Legii celei noi, Care pentru voi şi pentru mulţi se varsă spre iertarea păcatelor!

STRANA: Amin! (lung)
PREOTUL: Ale Tale dintru ale Tale, Ţie Îţi aducem de toate şi pentru toate.

STRANA: Pe Tine Te lăudăm, pe Tine bine Te cuvântăm, Ţie Îţi mulţumim, Doamne, şi ne rugăm Ţie, Dumnezeul nostru.

PREOTUL: Mai ales pentru Preasfânta, curata, prea binecuvântata, slăvita Stăpâna noastră, de Dumnezeu Născătoarea şi pururea Fecioara Maria.
STRANA cântă: Axionul – glasul 1

Cuvine-se cu adevărat să te fericim, Născătoare de Dumnezeu, cea pururea fericită şi preanevinovată şi Maica Dumnezeului nostru. Ceea ce eşti mai cinstită decât Heruvimii şi mai slăvită fără de asemănare decât Serafimii, care fără stricăciune, pe Dumnezeu-Cuvântul ai născut, pe tine, cea cu adevărat Născătoare de Dumnezeu, te mărim. (...lung)
Ectenia mică şi rugăciunea „Tatăl nostru...“
PREOTUL: Întâi pomeneşte, Doamne, pe Preasfinţitul Părintele nostru (Numele), episcopul (denumirea eparhiei), pe care îl dăruieşte sfintelor Tale biserici în pace, întreg, cinstit, sănătos, îndelungat în zile, drept învăţând cuvântul adevărului Tău!

STRANA: Pe toţi şi pe toate!

PREOTUL: Şi ne dă nouă, cu o gură şi o inimă, a slăvi şi a cânta preacinstitul şi de mare cuviinţă numele Tău, al Tatălui şi al Fiului şi al Sfântului Duh, acum şi pururea şi în vecii vecilor!

STRANA: Amin!
PREOTUL: Şi să fie milele marelui Dumnezeu şi Mântuitorului nostru Iisus Hristos cu voi cu toţi!

STRANA: Şi cu duhul tău!
PREOTUL: Pe toţi Sfinţii pomenindu-i, iară şi iară, cu pace, Domnului să ne rugăm!

STRANA răspunde după fiecare cerere: Doamne, miluieşte!
PREOTUL: Pentru Cinstitele Daruri ce s-au adus şi s-au sfinţit, Domnului să ne rugăm!

Ca Iubitorul de oameni, Dumnezeul nostru, Cel ce le-a primit pe ele în sfântul, cel mai presus de ceruri şi duhovicescul Său jertfelnic întru miros de bună mireasmă duhovnicească, să ne trimită nouă dumnezeiescul har şi darul Sfântului Duh, să ne rugăm!

Pentru ca să fim izbăviţi noi de tot necazul, mânia, primejdia şi nevoia, Domnului să ne rugăm!

Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!
PREOTUL: Ziua toată desăvârşită, sfântă, în pace şi fără de păcat, de la Domnul să cerem!

STRANA răspunde după fiecare cerere: Dă, Doamne!
PREOTUL: Înger de pace, credincios îndreptător, păzitor al sufletelor şi al trupurilor noastre, de la Domnul să cerem!

Milă şi iertare de păcatele şi de greşelile noastre, de la Domnul să cerem!

Cele bune şi de folos sufletelor noastre şi pace lumii, de la Domnul să cerem!

Cealaltă vreme a vieţii noastre în pace şi întru pocăinţă a o săvârşi, de la Domnul să cerem!

Sfârşit creştinesc vieţii noastre, fără durere, neînfruntat, în pace şi răspuns bun la înfricoşătoarea judecată a lui Hristos, să cerem!

STRANA: Dă, Doamne!

PREOTUL: Unitatea credinţei şi împărtăşirea Sfântului Duh cerând, pe noi înşine şi unii pe alţii şi toată viaţa noastră lui Hristos Dumnezeu să o dăm!

STRANA: Ţie, Doamne!

PREOTUL: Şi ne învredniceşte pe noi, Stăpâne, cu îndrăznire, fără de osândă, să cutezăm a Te chema pe Tine, Dumnezeu-Tatăl Cel ceresc, şi a zice:

STRANA: Tatăl nostru, Care eşti în ceruri, sfinţească-se numele Tău! Vie Împărăţia Ta! Facă-se voia Ta, precum în cer, aşa şi pe pământ! Pâinea noastră cea spre ființă dă-ne-o nouă astăzi, şi ne iartă nouă greşelile noastre, precum şi noi iertăm greşiţilor noştri; şi nu ne duce pe noi în ispită, ci ne izbăveşte de cel viclean!

PREOTUL: Că a Ta este Împărăţia, şi puterea, şi slava, a Tatălui şi a Fiului şi a Sfântului Duh, acum şi pururea şi în vecii vecilor!

STRANA: Amin!

PREOTUL: Pace tuturor!

STRANA: Şi duhului tău!
PREOTUL: Capetele noastre, Domnului să le plecăm!

STRANA: Ţie, Doamne!
PREOTUL: Cu harul şi cu îndurările şi cu iubirea de oameni ale Unuia-Născut Fiului Tău, cu Care eşti binecuvântat, împreună cu Preasfântul şi bunul şi de viaţă făcătorul Tău Duh, acum şi pururea şi în vecii vecilor!

STRANA: Amin! (...mai lung)
PREOTUL: Să luăm aminte! Sfintele, sfinţilor!

STRANA: Unul Sfânt, unul Domn, Iisus Hristos, întru slava lui Dumnezeu-Tatăl. Amin!

Şi cântă: Chinonicul
Însemnatu-s-a peste noi lumina feţei Tale, Doamne. Aliluia! Aliluia! Aliluia!
urmat, dacă se obişnuieşte, de una, sau două pricesne, la alegere, sau

de citirea Canonului celor adormiţi din Octoih - glasul 7
Cântarea I
Stih: Minunat este Dumnezeu întru Sfinţii Săi, Dumnezeul lui Israel!
Podoabă înfrumuseţată cu chipurile virtuţilor şi dumnezeiască ofrandă, cu feluritele frumuseţi, strălucind prin dumnezeieşti semne, Mucenicilor, v-aţi adus lui Hristos-Dumnezeu.

Stih: Doamne, odihneşte cu drepţii pe adormiţii robii Tăi!

Învredniceşte, Doamne, pe robii Tăi cei mutaţi, să câştige strălucirea luminii celei neapropiate şi în trei Luminători, de unde au fugit durerea, întristarea şi suspinarea, mult-Milostive!

Slavă Tatălui şi Fiului şi Sfântului Duh!

Cel ce eşti Viaţa cea ipostatică, Hristoase, Dătătorule de viaţă, firea cea osândită cu omorârea ai ridicat-o. Pentru aceea, ca un singur milostiv, pe cei mutaţi la Tine cu credinţă, odihneşte-i!

Și acum şi pururea şi în vecii vecilor. Amin!
Îndreptat-ai căderea strămoaşei, Preasfântă, născând pe Domnul-Cuvântul, Cel care a înviat-o pe dânsa, şi celor din morminte viaţă le-a insuflat prin puterea Dumnezeirii.

Cântarea a 3-a
Stih: Minunat este Dumnezeu întru Sfinţii Săi, Dumnezeul lui Israel!

Vitejească şi statornică răbdare au arătat bărbăteşte cetele Mucenicilor, că lovirea bătăilor au suferit şi rănile chinurilor au răbdat, năzuind spre slava şi frumuseţea Ta cea nestricată, Mântuitorule.

Stih: Doamne, odihneşte cu drepţii pe adormiţii robii Tăi!
Primeşte, Milostive, sufletele celor adormiţi întru nădejdea vieţii Tale celei veşnice şi înăuntru, în sânurile cele dorite şi dumnezeieşti, ale dumnezeiescului Avraam, numără-i să sălăşluiască împreună cu Lazăr şi cu aleşii Tăi, Milostive!

Slavă Tatălui şi Fiului şi Sfântului Duh!
 Cel ce Te-ai pogorât din cer ca să mântuieşti neamul omenesc, Milostive Mântuitorule, pe cei ce s-au mutat cu dreaptă credinţă, învredniceşte-i a se desfăta de netrupească lumină şi de dumnezeiasca Ta slavă şi bucurie, prin milostivirea Ta!

Și acum şi pururea şi în vecii vecilor. Amin!
Legile firii au fost întru tine, Curată, care ai zămislit pe Cuvântul cel neînţeles de minte; şi s-a dat nouă legea dumnezeiască, prin care se dă iertare de greşeli tuturor celor deznădăjduiţi, prin darul bunătăţii dumnezeieşti.

Cântarea a 4-a
Stih: Minunat este Dumnezeu întru Sfinţii Săi, Dumnezeul lui Israel!
Durerile pătimirilor cu răbdare suferindu-le Mucenicii, cu cununile dreptăţii Tale, Hristoase, au fost încununaţi şi au slăvit puterea Ta.

Stih: Doamne, odihneşte cu drepţii pe adormiţii robii Tăi!
De slava Ta cea mai presus de fire, Hristoase, învredniceşte pe cei mutaţi cu credinţă, când vei veni întru slava Ta, împreună cu îngerii Tăi, ca un îndurat şi mult-Milostiv!

Slavă Tatălui şi Fiului şi Sfântului Duh!
De raza cea în trei Luminători şi de strălucirea Dumnezeirii celei Una învredniceşte, Bunule, să se îndulcească toţi cei mai înainte adormiţi, care Te slăvesc pe Tine, Iubitorule de oameni!
Și acum şi pururea şi în vecii vecilor. Amin!
Hristos, Cel care n-a părăsit sânurile părinteşti, în sânurile fecioreşti S-a sălăşluit şi a mântuit din moarte pe cei ce te fericesc pe tine, Maica lui Dumnezeu, Una prealăudată.

Cântarea a 5-a
Stih: Minunat este Dumnezeu întru Sfinţii Săi, Dumnezeul lui Israel!
Cu omorâre purtătoare de viaţă, ţesută cu chinurile, îmbrăcându-vă luminat, prealăudaţilor Mucenici, dumnezeiasca odihnă cereţi sufletelor celor mai înainte adormiţi.

Stih: Doamne, odihneşte cu drepţii pe adormiţii robii Tăi!
Cel ce reverşi milostivire din vistieriile cele nesecate, binevoieşte, Mântuitorule, ca sufletele pe care le-ai mutat să se sălăşluiască împreună cu cei întâi-născuţi ai Tăi în locaşurile cele nestricăcioase!

Slavă Tatălui şi Fiului şi Sfântului Duh!
Binevoieşte, Hristoase, că robii Tăi care au lepădat greutatea, şi acum de legături s-au dezlegat şi s-au mutat la viaţa cea de sus, să se desfăteze întru strălucirile Sfinţilor Tăi, Mântuitorule!

Și acum şi pururea şi în vecii vecilor. Amin!
Stăpână, Maica lui Dumnezeu, roagă-te să mi se dea dezlegare de păcatele mele şi iertare de greşeli, Preacurată, ceea ce ai născut lumii Viaţa cea ipostatică!

Cântarea a 6-a
Stih: Minunat este Dumnezeu întru Sfinţii Săi, Dumnezeul lui Israel!
Înotând în valul grijilor lumeşti, înecat fiind de păcatele cele înotătoare împreună cu mine şi la fiara cea pierzătoare de suflet fiind aruncat, ca Iona strig Ţie, Hristoase: Scoate-mă din adâncul cel purtător de moarte!

Stih: Doamne, odihneşte cu drepţii pe adormiţii robii Tăi!
Ceata Mucenicilor răbdând cu tărie cumplitele dureri cele prea greu de suferit, au moştenit desfătările cele fără de dureri şi fără de chinuri, primind cununile dreptăţii, din dreapta cea purtătoare de viaţă.

Slavă Tatălui şi Fiului şi Sfântului Duh!

Împreună cu drepţii, acolo unde sunt cetele Îngerilor şi unde sunt strălucirile Sfinţilor şi îndulcirea vieţii celei veşnice, rânduieşte, Bunule, pe robii Tăi cei adormiţi mai înainte, ca un Dumnezeu nemuritor!

Și acum şi pururea şi în vecii vecilor. Amin!
Cel ce cu dumnezeiasca voie şi cu puterea cea ziditoare toate le-a înfiinţat din cele ce n-au fost, a ieşit din pântecele tău, Preacurată, şi pe cei ce erau în întunericul morţii, ca un Dumnezeu din stricăciune i-a smuls.

Cântarea a 7-a
Stih: Minunat este Dumnezeu întru Sfinţii Săi, Dumnezeul lui Israel!
Cetele Mucenicilor purtând cununi, în chip nevăzut înconjoară cu strălucire pe împăratul Hristos, împreună cu corurile Îngerilor, strigând: Binecuvântat eşti, Doamne, Dumnezeul părinţilor noştri!

Stih: Doamne, odihneşte cu drepţii pe adormiţii robii Tăi!
Milostive, cel ce ai putere peste moarte şi peste viaţă, învredniceşte de desfătarea cea dumnezeiască pe robii Tăi, cei ce întru credinţă mai înainte au adormit. Binecuvântat eşti, Doamne, Dumnezeul părinţilor noştri!

Slavă Tatălui şi Fiului şi Sfântului Duh!
Cel ce ai strălucit cu lumina, sălăşluieşte în corturile cele veşnice sufletele cele ce revarsă lumină nematerialnică, pe care însuţi le-ai mutat. Binecuvântat eşti, Doamne, Dumnezeul părinţilor noştri!

Și acum şi pururea şi în vecii vecilor. Amin!
Hristos, Cel ce mai înainte fără de mamă din Tatăl, iar acum fără de tată S-a născut din tine, Fecioară, în chip de negrăit, pentru noi, oamenii, de voie a sărăcit. Binecuvântat este Rodul pântecelui tău, Preacurată!

Cântarea a 8-a
Stih: Minunat este Dumnezeu întru Sfinţii Săi, Dumnezeul lui Israel!
Năzuind spre slava cea cerească, slava pământească au nesocotit-o Mucenicii, care sunt martori ai venirii lui Hristos, cu dreaptă credinţă lăudându-L pe El ca pe un împărat, întru toţi vecii.

Stih: Doamne, odihneşte cu drepţii pe adormiţii robii Tăi!
Cel ce ai stricat casa cea pământească a celor ce s-au mutat întru nădejde la viaţă, dăruieşte-le sălăşluire cerească, odihnindu-i pe dânşii în locaşurile drepţilor, întru toţi vecii!
Binecuvântăm pe Tatăl şi pe Fiul şi pe Sfântul Duh, Domnul!
Cel ce dăruieşti odihnă celor morţi, ca un Dumnezeu Care ai izvorul vieţii, Tu, pe cei mai înainte adormiţi adapă-i din pârâul desfătării, ca un singur bun, întru toţi vecii!

Și acum şi pururea şi în vecii vecilor. Amin!
Născătoare de Dumnezeu Fecioară, primind în pântecele tău în chip de negrăit Lumina cea neapropiată, pe cei din întunericul lumii i-ai luminat, ca să slăvească cu dreaptă credinţa pe Hristos, Cel ce a ieşit din tine în chip de negrăit.

Cântarea a 9-a
Stih: Minunat este Dumnezeu întru Sfinţii Săi, Dumnezeul lui Israel!
Cu strălucire luminează lumea vitejii Mucenici, stâlpii credinţei, turnurile cele de nebiruit ale Bisericii şi zidurile cele apărătoare ale dreptei credinţe. Pe aceştia, după vrednicie, cu dreaptă credinţă îi fericim.

Stih: Doamne, odihneşte cu drepţii pe adormiţii robii Tăi!
Mântuieşte de focul gheenei, Stăpâne, pe cei ce s-au mutat de la noi, cel ce ai rupt cu suliţa coastei Tale zapisul păcatelor lor, ca un singur iubitor de oameni, şi de strălucirea Sfinţilor învredniceşte-i!

Slavă Tatălui şi Fiului şi Sfântului Duh!
Ca un bun din fire şi iubitor de oameni, ca un milostiv şi îndurat, ca Cel ce eşti vistieria cea nesecată a vieţii celei fără de moarte, Mântuitorule, pe cei mai înainte adormiţi întru credinţă învredniceşte-i de desfătarea ta cea necuprinsă de minte!

Și acum şi pururea şi în vecii vecilor. Amin!
Umbrele Legii şi preînchipuirile de mai dinainte, prin naşterea ta au trecut, pentru că plinirea Legii şi a Prorocilor Hristos a fost, pe Care în cele două firi lăudându-L, pe tine, Curată, pururea Fecioară te fericim! (se încheie melodios)
Împărtăşirea şi mulţumirea
PREOTUL, cu Sfântul Potir, dintre Ușile Împărătești, zice: Cu frică de Dumnezeu, cu credinţă şi cu dragoste să vă apropiaţi!
STRANA: Binecuvântat este Cel ce vine întru numele Domnului! Dumnezeu este Domnul şi s-a arătat nouă. (Psalmul 117, 26-27)
PREOTUL rostește rugăciunea: Cred, Doamne, şi mărturisesc că Tu eşti cu adevărat Hristos, Fiul lui Dumnezeu Cel viu, Care ai venit în lume să mântuieşti pe cei păcătoşi, dintre care cel dintâi sunt eu.

De asemenea, cred că acesta este însuşi Preacuratul Tău Trup şi acesta este însuşi Scumpul Tău Sânge. Deci, mă rog Ţie: Miluieşte-mă şi-mi iartă păcatele mele cele de voie şi cele fără de voie, cele săvârșite cu cuvântul, cu fapta sau cu gândul, cele cu ştiinţă şi cu neştiinţă!
Şi mă învredniceşte, fără de osândă, să mă împărtăşesc cu Preacuratele Tale Taine, spre iertarea păcatelor şi spre viaţa de veci, amin!

Cinei Tale celei de taină astăzi, Fiul lui Dumnezeu,  părtaş mă primeşte, că nu voi spune vrăjmaşilor Tăi Taina Ta, nici sărutare Îţi voi da ca Iuda, ci, ca tâlharul, mărturisindu-mă, strig Ţie: Pomeneşte-mă, Doamne, întru Împărăţia Ta!

Nu spre judecată sau spre osândă să-mi fie mie împărtăşirea cu Sfintele Tale Taine, Doamne, ci spre tămăduirea sufletului şi a trupului, amin!
Se împărtăşeşte robul lui Dumnezeu (Numele) cu Cinstitul Trup şi Sfântul Sânge al Domnului şi Dumnezeului şi Mântuitorului nostru Iisus Hristos, spre iertarea păcatelor și spre viaţa de veci, amin! 

În acest timp STRANA cântă: Trupul lui Hristos primiţi şi din izvorul cel fără de moarte gustaţi! Aliluia! Aliluia! Aliluia!

PREOTUL: Mântuieşte, Dumnezeule, poporul Tău şi binecuvintează moştenirea Ta! (Psalmul 27, 12)
STRANA: Am văzut Lumina cea adevărată, am primit Duhul cel ceresc; am aflat credinţa cea adevărată, nedespărţitei Treimi închinându-ne, că Aceasta ne-a mântuit pe noi.

PREOTUL: Totdeauna, acum şi pururea şi în vecii vecilor! 

STRANA: Amin! Să se umple gurile noastre de lauda Ta, Doamne, ca să lăudăm slava Ta! Că ne-ai învrednicit pe noi a ne împărtăşi cu Sfintele, cele fără de moarte, preacinstitele şi de viaţă făcătoarele Tale Taine. Întăreşte-ne pe noi întru sfinţenia Ta! Toată ziua să ne învăţăm dreptatea Ta! Aliluia! Aliluia! Aliluia!

PREOTUL: Drepţi! Primind dumnezeieştile, sfintele, preacuratele, nemuritoarele, cereştile şi de viaţă făcătoarele, înfricoşătoarele lui Hristos Taine, cu vrednicie să mulţumim Domnului!
STRANA: Doamne, miluieşte!

PREOTUL: Apără, mântuieşte, miluieşte şi ne păzeşte pe noi, Dumnezeule, cu harul Tău!

STRANA: Doamne, miluieşte!
PREOTUL: Ziua toată desăvârşită, sfântă, în pace şi fără de păcat cerând, pe noi înşine şi unii pe alţii şi toată viaţa noastră lui Hristos Dumnezeu, să o dăm!

STRANA: Ţie, Doamne!
PREOTUL: Că Tu eşti sfinţirea noastră şi Ţie slavă înălţăm, Tatălui şi Fiului şi Sfântului Duh, acum şi pururea şi în vecii vecilor!

STRANA: Amin!
PREOTUL: Cu pace să ieşim!

STRANA: Întru numele Domnului!
PREOTUL: Domnului să ne rugăm!

STRANA: Doamne, miluieşte!

Rugăciunea Amvonului
PREOTUL: Cel ce binecuvintezi pe cei ce Te binecuvintează, Doamne, şi sfinţeşti pe cei ce nădăjduiesc întru Tine, mântuieşte poporul Tău şi binecuvintează moştenirea Ta!
Plinătatea Bisericii Tale o păzeşte; sfinţeşte-i pe cei ce iubesc frumusețea casei Tale! Tu, pe aceştia îi răsplătește, preamărindu-i cu dumnezeiasca Ta putere şi nu ne părăsi pe noi, cei ce nădăjduim întru Tine!
Pace lumii Tale dăruieşte, Bisericilor Tale, preoţilor, conducătorilor țării noastre și întregului Tău popor!
Că toată darea cea bună, şi tot darul desăvârşit, de sus este, pogorându-se de la Tine, Părintele luminilor, şi Ţie slavă şi mulţumire şi închinăciune înălţăm, Tatălui şi Fiului şi Sfântului Duh, acum şi pururea şi în vecii vecilor!
STRANA: Amin! Fie numele Domnului binecuvântat, de acum și până în veac! (de trei ori)
PREOTUL: Domnului să ne rugăm!

STRANA: Doamne, miluieşte!
PREOTUL: Binecuvântarea Domnului să fie peste voi, cu al Său har şi cu a Sa iubire de oameni, totdeauna, acum şi pururea şi în vecii vecilor!

STRANA: Amin!
PREOTUL: Slavă Ţie, Hristoase Dumnezeule, nădejdea noastră, slavă Ţie!

STRANA: Slavă Tatălui şi Fiului şi Sfântului Duh! Şi acum şi pururea şi în vecii vecilor, amin! Doamne, miluieşte! (de trei ori) Părinte, binecuvintează!

PREOTUL: Hristos, Adevăratul Dumnezeul nostru, pentru rugăciunile Preacuratei Maicii Sale, ale Sfinţilor, slăviţilor şi întrutot lăudaţilor Apostoli, ale sfinților, slăviților și bunilor biruitori Mucenici, ale cuvioșilor și de Dumnezeu-purtătorilor Părinților noștri, cu puterea Cinstitei şi de viaţă făcătoarei Cruci, pentru rugăciunile Sfântului (Numele Sfântului al cărui hram îl poartă biserica), ocrotitorul nostru, ale celui între Sfinţi Părintelui nostru Ioan Gură de Aur, arhiepiscopul Constantinopolului, a cărui dumnezeiască Liturghie am săvârșit, ale Sfinților 7 frați Mucenici Macabei şi a celor împreună cu dânşii, a căror pomenire o săvârşim, ale Sfinților şi Drepților dumnezeiești Părinți Ioachim și Ana și pentru ale tuturor Sfinților, să ne miluiască și să ne mântuiască pe noi, ca un bun și de oameni iubitor!

STRANA: Amin!

PREOTUL: Pentru rugăciunile Sfinţilor Părinţilor noştri, Doamne, Iisuse Hristoase, Dumnezeul nostru, miluieşte-ne pe noi!

STRANA: Amin! (lung)

Urmează, dacă se obișnuiește, Sfințirea cea mică a apei și slujba parastasului.

